cyanic-selkie/wikianc huggingface dataset:
Ασύρματο δίκτυο
Εκπομπή σήματος
Για κάθε bit που πρόκειται να μεταδοθεί εκπέμπεται στην πραγματικότητα μία άλλη ακολουθία πολλών bit (η οποία εξαρτάται από τον κώδικα διασποράς). Ο μόνος τρόπος για να γίνει αυτό διατηρώντας τον ίδιο πραγματικό ρυθμό μετάδοσης είναι η διεύρυνση του χρησιμοποιούμενου φάσματος και η ταυτόχρονη ολική χρήση του. Το πλεονέκτημα είναι και εδώ η αυξημένη ασφάλεια, αφού ο κώδικας διασποράς κρυπτογραφεί κατά κάποιον τρόπο τα εκπεμπόμενα δεδομένα.
Ανίχνευση σφαλμάτων
Κατά τη μετάδοση δεδομένων εφαρμόζονται αλγόριθμοι ανίχνευσης σφαλμάτων στα ληφθέντα πλαίσια. Ανάλογα με το πρωτόκολλο επικοινωνίας, μόλις ο παραλήπτης αναγνωρίσει πως το πλαίσιο που έλαβε είναι εσφαλμένο είτε ζητά να του αποσταλεί ξανά (σύνηθες σε αξιόπιστες ενσύρματες γραμμές) είτε επιχειρεί να το επιδιορθώσει (σύνηθες σε ασύρματα δίκτυα). Στην τελευταία περίπτωση η διόρθωση είναι εφικτή με αλγορίθμους ανίχνευσης και διόρθωσης σφαλμάτων (FEC).
Και οι δύο μηχανισμοί υλοποιούνται με αθροίσματα ελέγχου που τοποθετεί ο αποστολέας στο τέλος του πλαισίου δεδομένων, ακολουθίες bit οι οποίες υπολογίζονται με ειδικό τρόπο και εξαρτώνται από τα εκπεμπόμενα δεδομένα. Αυτό που μεταδίδεται είναι η κωδικολέξη, το σύνολο των δεδομένων και του αθροίσματος ελέγχου, και όχι μόνο τα αρχικά δεδομένα. Οι αλγόριθμοι ανίχνευσης (άρτια ή περιττή ισοτιμία, CRC κλπ) στον παραλήπτη εξάγουν το άθροισμα ελέγχου από τη ληφθείσα κωδικολέξη και ελέγχουν αν ισούται με αυτό που θα έπρεπε να είναι -μία τιμή υπολογιζόμενη επί τόπου από τα ληφθέντα δεδομένα με τον ίδιο τρόπο που το υπολόγισε ο αποστολέας. Αν εντοπιστεί διαφορά σημαίνει πως υπήρξε κάποιο σφάλμα κατά τη μετάδοση. Οι αλγόριθμοι FEC επιπλέον διατηρούν μία λίστα έγκυρων κωδικολέξεων και σε περίπτωση που μία ληφθείσα κωδικολέξη είναι άκυρη αντικαθίσταται από την πιο κοντινή της κατά Hamming (δηλαδή bit προς bit) στην εν λόγω λίστα. Υπάρχουν πρωτόκολλα που υλοποιούν τόσο FEC όσο και αλγορίθμους ανίχνευσης σφαλμάτων (συνήθως CRC), ώστε αν ο FEC αποτύχει να επιδιορθώσει ένα πλαίσιο να ζητηθεί επανεκπομπή του.
Μία άλλη σημαντική μέθοδος αντιμετώπισης σφαλμάτων στις ασύρματες επικοινωνίες, για τον χειρισμό των ξαφνικών ριπών θορύβου, είναι το Block Interleaving: αντί να εκπέμπονται μεμονωμένα πλαίσια με ενσωματωμένα αθροίσματα ελέγχου, πολλά διαφορετικά πλαίσια αναμειγνύονται με κάποιον προκαθορισμένο τρόπο σε επίπεδο bit και ο παραλήπτης τα αποπλέκει καταλήγοντας στα αρχικά πλαίσια. Έτσι, μία ριπή θορύβου διαμοιράζεται σε πολλά πλαίσια καταστρέφοντας μικρό μέρος του καθενός αντί να καταστρέψει ολοσχερώς ένα πλαίσιο. Η κατάσταση αυτή αντιμετωπίζεται με FEC.
Ασύρματα τοπικά και προσωπικά δίκτυα
Τα ασύρματα προσωπικά δίκτυα παρέχουν εύκολη διασύνδεση ετερογενών, φορητών ψηφιακών συσκευών τοποθετημένων σε μικρή απόσταση μεταξύ τους. Αν και είναι δίκτυα υπολογιστών, δεν σχεδιάζονται για ενσωμάτωση σε μεγαλύτερα δίκτυα καθώς στοχεύουν σε καταναλωτικές φορητές συσκευές περιορισμένων πόρων (κινητά τηλέφωνα, συσκευές αναπαραγωγής πολυμέσων κλπ). Αντιθέτως, τα ασύρματα τοπικά δίκτυα (WLAN) συνήθως αποτελούν δίκτυα κανονικών υπολογιστών (κατ' ελάχιστον PDA) με δυνατότητα ενσωμάτωσης σε ευρύτερα (ενσύρματα ή ασύρματα) WAN. Συγκριτικά με τα ενσύρματα τοπικά δίκτυα παρέχουν ευελιξία, κινητικότητα και -υπό προϋποθέσεις- χαμηλότερο κόστος. Μπορούν να χρησιμοποιηθούν:
Τα WLAN λειτουργούν με ένα από τα τρία ακόλουθα φυσικά μέσα: υπέρυθρες ακτίνες, μικροκύματα με διασπορά φάσματος, μικροκύματα με στενή ζώνη.
Υπέρυθρη ακτινοβολία
Οι υπέρυθρες ακτίνες έχουν τα παρακάτω χαρακτηριστικά:
Υπάρχουν τρεις μέθοδοι αξιοποίησης των υπερύθρων στις τηλεπικοινωνίες:
Μικροκύματα
Τα μικροκύματα έχουν αντίθετες τηλεπικοινωνιακές ιδιότητες από τις υπέρυθρες (π.χ. η εμβέλειά τους μπορεί να φτάσει τα 30-50 μέτρα ανεξαρτήτως εμποδίων ή τοίχων), άρα οι εφαρμογές τους διαφέρουν σημαντικά. Στην περίπτωση των WLAN διασποράς φάσματος υπάρχουν δύο τρόποι λειτουργίας: ομότιμα, όπου δεν υπάρχει κάποιος κεντρικός σταθμός βάσης / σημείο πρόσβασης, οι κόμβοι είναι ισότιμοι και η πρόσβαση στο κοινό μέσο ρυθμίζεται από κάποιο κατανεμημένο πρωτόκολλο όπως το CSMA (έτσι λειτουργούν τα ad hoc WLAN), και με σημείο πρόσβασης, έναν κεντρικό κόμβο του τοπικού δικτύου -συνήθως συνδεδεμένο σε ενσύρματο δίκτυο κορμού (π.χ. στο Internet ή σε κάποιο μεγάλο Ethernet LAN)- ο οποίος αναλαμβάνει τον έλεγχο πρόσβασης στο κοινό μέσο και δρα ως αμφίδρομος επαναλήπτης.
Τα WLAN με σημείο πρόσβασης ονομάζονται δίκτυα υποδομής ή δομημένα (infrastructure). Το σύνηθες μοντέλο που περιγράφει τέτοια δίκτυα είναι το εξής: υπάρχει ένα ενσύρματο δίκτυο κορμού (σύστημα κατανομής, DS) στο οποίο συνδέονται τα σημεία πρόσβασης (AP). Μία ομάδα κοινών κόμβων (STA) που επικοινωνούν ασύρματα με ένα συγκεκριμένο AP σε συγκεκριμένη συχνότητα ονομάζεται Βασικό Σύνολο Υπηρεσιών (BSS). Τα BSS διασυνδέονται μεταξύ τους μέσω του DS. Μπορεί τα STA ενός BSS να μην είναι όλα στην εμβέλεια όλων των άλλων, αλλά πρέπει οπωσδήποτε όλα να είναι στην εμβέλεια του σημείου πρόσβασης.
Bluetooth
Στη μικρότερη τάξη μεγέθους ασύρματων δικτύων συναντώνται τα WPAN, τοπικά δίκτυα πολύ μικρής εμβέλειας με σκοπό την ασύρματη και ad hoc δικτύωση ετερογενών φορητών συσκευών. Το σπουδαιότερο πρότυπο στον χώρο αυτόν είναι η οικογένεια πρωτοκόλλων Bluetooth που σχεδιάστηκε από μία ομάδα εταιρειών και υιοθετήθηκε στη συνέχεια από την IEEE ως το πρότυπο 802.15 για WPAN. Οι βασικότερες προδιαγραφές αφορούν το φυσικό επίπεδο και το υποεπίπεδο MAC, όπου έχουν δημιουργηθεί διαφορετικά πρωτόκολλα για διαφορετικές εφαρμογές και τα οποία ονομάζονται προφίλ (π.χ. προφίλ ασύρματου τηλεφώνου, προφίλ πρόσβασης σε LAN κλπ). Κάθε προφίλ περιλαμβάνει πρότυπα για όλα τα επίπεδα και προσφέρει λύσεις για τη διασύνδεση με διαφορετικά δίκτυα μεγαλύτερης κλίμακας.
Από φυσική άποψη το Bluetooth λειτουργεί περίπου στα 2,4 GHz, κάνει χρήση της μεθόδου διασποράς φάσματος FHSS με την τακτική εναλλαγή της συχνότητας να καθορίζεται ψευδοτυχαία από έναν κεντρικό κόμβο, τον κόμβο Master, και προδιαγράφει τρία επίπεδα ισχύος της εκπομπής από τα οποία εξαρτάται και η εμβέλεια επικοινωνίας (πάντα μικρότερη των 10 μέτρων σε PAN). Ένα πρόβλημα των προδιαγραφών του Bluetooth είναι ότι, λόγω της μετάδοσης στην ελεύθερη ζώνη συχνοτήτων των 2,4 GHz, οι συσκευές που το υποστηρίζουν αδυνατούν να χρησιμοποιήσουν ταυτόχρονα τα περισσότερα πρωτόκολλα της οικογένειας IEEE 802.11, καθώς τότε θα εμφανίζονταν σοβαρά προβλήματα παρεμβολών.
IEEE 802.11
thumb|270px|Μία εξωτερική ασύρματη κάρτα WiFi η οποία συνδέεται με έναν υπολογιστή μέσω θύρας [[USB]] Η οικογένεια πρωτοκόλλων IEEE 802.11 αποτελεί το καθιερωμένο πρότυπο της βιομηχανίας στο χώρο των ασύρματων τοπικών δικτύων. Όλα τα πρωτόκολλα 802.11x έχουν κοινό υποεπίπεδο MAC και διαφέρουν στο φυσικό μέσο. Το υποεπίπεδο LLC, που αναλαμβάνει τον έλεγχο ροής, τον έλεγχο σφαλμάτων και τη διασύνδεση προς το επίπεδο δικτύου, ταυτίζεται με το καθιερωμένο κοινό πρωτόκολλο 802.2 που χρησιμοποιείται και στο Ethernet και στα περισσότερα ενσύρματα τοπικά δίκτυα -με αποτέλεσμα την άμεση και χωρίς ανάγκη μετατροπών συνδεσιμότητα ενός 802.11 WLAN με το Internet ή άλλα WAN/διαδίκτυα που χρησιμοποιούν το IP ως πρωτόκολλο δικτύου. Το βασικό πρωτόκολλο MAC του 802.11 είναι το DCF, το οποίο βασίζεται στη μέθοδο CSMA/CA, ενώ στα δομημένα WLAN πάνω από το DCF τρέχει επιπλέον το πρωτόκολλο PCF το οποίο, αξιοποιώντας το AP, προσφέρει στα τερματικά όταν χρειάζεται πρόσβαση στο κοινό μέσο χωρίς ανταγωνισμό και συγκρούσεις.
Τα πρωτόκολλα IEEE 802.11 που έχουν εμφανιστεί στην αγορά είναι τα παρακάτω:
Εκτός αυτών των εκδόσεων έχουν προταθεί και κάποιες επεκτάσεις τους, οι οποίες όμως δεν έχουν υλοποιηθεί σε εμπορικά προϊόντα και έχουν περισσότερο ακαδημαϊκό ενδιαφέρον. Οι σπουδαιότερες είναι:
Κινητό IP
Τα ασύρματα τοπικά δίκτυα σχεδιάστηκαν με γνώμονα να αποτελέσουν τμήματα του Διαδικτύου και γι' αυτό δεν προδιαγράφεται στα περισσότερα πρότυπα της κατηγορίας επίπεδο δικτύου: μπορούν να ενοποιηθούν με το Internet μέσω της στοίβας πρωτοκόλλων TCP/IP, κάτι εφικτό από τη στιγμή που το υποεπίπεδο LLC τους είναι το τυπικό 802.2 και παρέχει μία κοινή διασύνδεση στο ανώτερο επίπεδο, είτε από κάτω του βρίσκεται Ethernet, είτε WiFi είτε οτιδήποτε άλλο. Όμως τόσο το βασικό πρωτόκολλο δικτύου του Internet, το IP, όσο και το βασικό πρωτόκολλο μεταφοράς, το TCP, δεν έχουν βέλτιστη απόδοση σε WLAN με κινητούς κόμβους γιατί σχεδιάστηκαν πριν από πολλές δεκαετίες με δεδομένο ότι οι κόμβοι είναι σταθεροί, οι συνδέσεις αμετάβλητες και ο ρυθμός σφαλμάτων μετάδοσης ή απώλειας πακέτων χαμηλός.
Λόγω της διαρκούς μεταβολής της τοπολογίας των WLAN (κόμβοι εισέρχονται, εξέρχονται, μετακινούνται) και του υψηλού θορύβου που καθιστά τα ασύρματα κανάλια αναξιόπιστα, το TCP, το οποίο είναι συνδεσμοστρεφές και αξιόπιστο, υποφέρει στα WLAN από καθυστερήσεις στην επικοινωνία λόγω καταστροφής των συνδέσεων και αποτυχημένων μεταδόσεων (με επιπλέον παρενέργεια τη μικρή αξιοποίηση του φυσικού μέσου γιατί ο έλεγχος ροής του TCP μειώνει εσφαλμένα το παράθυρο του αποστολέα, νομίζοντας ότι ο παραλήπτης δεν μπορεί να αντεπεξέλθει ενώ στην πραγματικότητα τα πακέτα απλά χάθηκαν λόγω υψηλού θορύβου), το UDP παραμένει μάλλον ανεπηρέαστο αλλά έτσι κι αλλιώς είναι ασυνδεσμικό και αναξιόπιστο πρωτόκολλο, ενώ το IP, το οποίο είναι αναξιόπιστο και στηρίζεται στα ανώτερα επίπεδα για να διασφαλιστεί η ορθή παράδοση των δεδομένων, παρουσιάζει αστοχίες στη δρομολόγηση και πάσχει από το πρόβλημα της κινητικότητας. Το τελευταίο έγκειται στο ότι ένας κόμβος συνδεδεμένος σε ένα IP υποδίκτυο Α, εκ του οποίου προκύπτει μία μοναδική διεύθυνση IP (έστω Χ) του κόμβου, αν μετακινηθεί σε άλλο υποδίκτυο Β, τα πακέτα που απευθύνονται σε αυτόν δεν θα δρομολογούνται πλέον σωστά, αφού θα εξακολουθήσουν να παραδίδονται στο υποδίκτυο Α λόγω της μορφής της διεύθυνσης Χ.
Έτσι, προέκυψε το πρωτόκολλο δικτύου Mobile IP, πλήρως συμβατό με το IP, που επιλύει αυτό το ζήτημα. Σε αυτό κάθε σταθμός αναγνωρίζεται μονοσήμαντα από μία σταθερή, οικεία διεύθυνση IP, η οποία αντιστοιχεί στο οικείο δίκτυό του, και όταν μετακινείται σε άλλο υποδίκτυο του ανατίθεται και μία δεύτερη προσωρινή διεύθυνση. Στο οικείο δίκτυο υπάρχει ένας κόμβος, ο οικείος πράκτορας, ο οποίος ουσιαστικά υλοποιεί το Mobile IP διατηρώντας διαρκώς αντιστοιχίες μεταξύ οικείας και προσωρινής διεύθυνσης και ανακατευθύνει έτσι τα πακέτα που απευθύνονται στον μετακινημένο σταθμό προς την ορθή προσωρινή διεύθυνση. Στον σταθμό τα πακέτα παραδίδονται από τον ξένο πράκτορα, δηλαδή τον οικείο πράκτορα του δικτύου στο οποίο μετακινήθηκε. Μια πιθανή βελτιστοποίηση είναι η παράκαμψη του οικείου πράκτορα με άμεση ενημέρωση του αποστολέα για την προσωρινή διεύθυνση του παραλήπτη.
Ad hoc δίκτυα με επίπεδο δικτύου
Προκειμένου να ξεπεραστεί ο εν λόγω περιορισμός, σε εφαρμογές όπου προκαλεί σημαντικά προβλήματα, εμφανίστηκαν τα MANET (Κινητά Ad Hoc Δίκτυα), ευρισκόμενα μία κλίμακα μεγέθους πάνω από τα WLAN. Πρόκειται για ασύρματα ad hoc LAN με ενσωματωμένο επίπεδο δικτύου, όπου κάθε κόμβος λειτουργεί και ως δρομολογητής. Στόχος τους είναι να παρέχουν τη δυνατότητα άμεσης λογικής ζεύξης, χωρίς προϋπάρχουσα υποδομή, από όλους τους κόμβους προς όλους τους κόμβους ακόμα και αν ο παραλήπτης είναι εκτός της εμβέλειας του αποστολέα· αρκεί κάθε κόμβος να έχει επαφή με τουλάχιστον άλλον έναν σταθμό του δικτύου. Στην πράξη τα δίκτυα MANET μπορούν να υλοποιηθούν με πρωτόκολλα 802.11 και με χρήση της τυπικής στοίβας TCP/IP, αλλά επειδή το IP δεν είναι πρωτόκολλο κατάλληλο για δυναμικά ad hoc δίκτυα χρησιμοποιούνται οι διευθύνσεις MAC ως σταθερές διευθύνσεις επιπέδου δικτύου. Έτσι δημιουργείται η ψευδαίσθηση μίας μη ιεραρχικής παραλλαγής δικτύου IP, όπου όλοι οι κόμβοι είναι ισότιμοι και έχουν αμετάβλητες διευθύνσεις ασχέτως της θέσης τους. Επειδή ωστόσο μέχρι στιγμής δεν έχουν επιλυθεί ακόμα σοβαρά προβλήματα και δεν έχουν συμφωνηθεί κοινώς αποδεκτά πρότυπα, τα MANET προς το παρόν αποτελούν περισσότερο ζήτημα ακαδημαϊκής έρευνας παρά πραγματικό εμπορικό προϊόν.
Σε αντίθεση με τα MANET αυτή τη στιγμή υπάρχουν εμπορικές υλοποιήσεις δικτύων αισθητήρων (WSN, εκ του Wireless Sensor Networks), αν και φυσικά επίσης αποτελούν εστία μεγάλης ερευνητικής δραστηριότητας. Οι εμπορικές υλοποιήσεις αφορούν κάρτες δικτύου με ενσωματωμένους πομποδέκτες, χωρίς όμως να υπάρχουν ακόμη καθολικώς αποδεκτά πρότυπα. Τα WSN διαφέρουν από τα MANET στο ότι οι κόμβοι δεν είναι πλήρεις φορητοί υπολογιστές ή / και PDA, αλλά στοιχειώδεις υπολογιστικές συσκευές περιορισμένων πόρων οι οποίες παρέχουν περιβαλλοντικές μετρήσεις από ενσωματωμένους αισθητήρες. Μοιάζουν με τα MANET στο ότι πρόκειται για ασύρματα ad hoc δίκτυα με επιπρόσθετο επίπεδο δικτύου, όπου οι σταθμοί μετακινούνται και η τοπολογία των κόμβων και των μεταξύ τους συνδέσεων εμφανίζεται δυναμική και απρόβλεπτη. Μια άλλη παραλλαγή ad hoc δικτύου είναι τα πλεγματικά δίκτυα (WMN, εκ του Wireless Mesh Networks), στα οποία οι κόμβοι δεσμεύονται από πολύ μικρά έως μηδενικά περιθώρια κινητικότητας και η τοπολογία είναι αυστηρά στατική.
Πηγές
Κατηγορία:Δίκτυα υπολογιστών Κατηγορία:Ασύρματο δίκτυο
Λεβεντοχώρι Κιλκίς
Το Λεβεντοχώρι είναι χωριό του νομού Κιλκίς, το οποίο ανήκει στο δημοτικό διαμέρισμα Μεσιανού του δήμου Κιλκίς. Την ονομασία του την πήρε από το προηγούμενο όνομά του, Ασικλί, που σημαίνει «λεβέντικο». Από εκεί προήλθε αργότερα και η ονομασία Λεβεντοχώρι. Παλιότερα ανήκε στην κοινότητα Μεσιανού. Βρίσκεται σε μεσοσταθμικό υψόμετρο 160 μέτρα πάνω από την επιφάνεια της θάλασσας, σε απόσταση 6 χιλιομέτρων νοτιοδυτικά της πόλης του Κιλκίς. Το χωριό Λεβεντοχώρι στην τελευταία απογραφή του 2001 είχε 266 κατοίκους. Οι κάτοικοί του είναι πρόσφυγες από το χωριό Νέον Χαραμπά στην περιοχή Τσάλκας της Γεωργίας καθώς και λίγοι από άλλες περιοχές του Καυκάσου, της Ανατολικής Θράκης και μερικές οικογένειες Σαρακατσαναίων. Οι κάτοικοι ασχολούνται με γεωργικές και κτηνοτροφικές εργασίες. Στο χωριό λειτουργεί η εκκλησία των Αγίων Κωνσταντίνου και Ελένης, ενώ το δημοτικό σχολείο τα τελευταία χρόνια είναι κλειστό. Στο Λεβεντοχώρι υπάρχει μόνο ένας κτηνοτρόφος.
Το Άλσος του Λεβεντοχωρίου είναι ένας τόπος δροσιάς με μεγάλη επισκεψιμότητα.
Κατηγορία:Δήμος Κιλκίς Κατηγορία:Χωριά του νομού Κιλκίς
Τισαμενός ο Θηβαίος
Στην ελληνική μυθολογία ο Τισαμενός ήταν γιος του βασιλιά της Θήβας, γιος του Θέρσανδρου που πέθανε πολεμώντας στη Μυσία. Μετά το θάνατο του Θέρσανδρου και επειδή ο γιος του δεν ήταν ακόμη ενήλικος, οι Βοιωτοί εξέλεξαν για ηγεμόνα τους τον στρατηγό Πηνέλαο. Όταν αυτός όμως σκοτώθηκε μετά από λίγο καιρό, οι Βοιωτοί αναγόρευσαν βασιλιά τους τον Τισαμενό, τον γιο του Θέρσανδρου και της κόρης του Αμφιάραου Δημώνασσας.
Βιβλιογραφία
Κατηγορία:Μυθικοί βασιλείς της Θήβας
Μπόμπι Μπράουν
Ο Μπόμπι Μπράουν (Λος Άντζελες της Καλιφόρνια, 24 Σεπτεμβρίου 1984), είναι Αμερικανός καλαθοσφαιριστής, ο οποίος αγωνίζεται στην θέση του πόιντ γκαρντ.
Σταδιοδρομία
Παρά την πορεία του στο κολεγιακό πρωτάθλημα, δεν μπόρεσε να γίνει ντραφτ από κάποια ομάδα του ΝΒΑ και υπέγραψε στην γερμανική Άλμπα Βερολίνου τον Αύγουστο του 2007. Αγωνίστηκε σε δέκα αγώνες πρωταθλήματος με μέσο όρο 16,0 πόντων και πέτυχε 44 πόντους στη νίκη της Άλμπα κατά της Μπόσνα Σαράγεβο με 141-127, σε αγώνα για το Eurocup που έληξε μετά από πέντε πεντάλεπτες παρατάσεις.
Το καλοκαίρι του 2008, αγωνίστηκε σε Summer League του NBA με τους Νιου Ορλίνς Χόρνετς, υπογράφοντας στην συνέχεια διετές συμβόλαιο με τους Σακραμέντο Κινγκς. Τον Φεβρουάριο του 2009, δόθηκε ως ανταλλαγή στους Μινεσότα Τίμπεργουλβς, ενώ τον επόμενο Σεπτέμβριο δόθηκε στους Νιου Ορλίνς Χόρνετς. Τον Ιανουάριο του 2010, ανταλλάχθηκε και πάλι, οδηγούμενος αυτή την φορά στους Λος Άντζελες Κλίπερς. Το καλοκαίρι του 2010, αγωνίστηκε στο Summer League με την φανέλα των Τορόντο Ράπτορς.
Τον Σεπτέμβριο του 2010, υπέγραψε στην πολωνική Ασέκο Γκντίνια‎‎‎, από την οποία αφέθηκε ελεύθερος τρεις μήνες αργότερα λόγω κακών εμφανίσεων στην Ευρωλίγκα. Στις 3 Δεκεμβρίου 2010, υπέγραψε στον Άρη Θεσσαλονίκης, αντικαθιστώντας τον Πιρ Πιρς. Με τους "κίτρινους" έπαιξε σε τριάντα αγώνες πρωταθλήματος, έχοντας 15,2 πόντους και 4,0 ασίστ.
Την επόμενη σεζόν, φόρεσε την φανέλα της γερμανικής Όλντενμπουργκ, καταλαμβάνοντας την δέκατη θέση στο πρωτάθλημα της μπασκετικής Μπουντεσλίγκα. Το 2012-13, αγωνίστηκε στην ιταλική Μοντεπάσι Σιένα, έχοντας μέσους όρους 17,3 πόντων στο πρωτάθλημα και 18,8 πόντων στην Ευρωλίγκα, ενώ ήταν τέταρτος στις ασίστ με 5,3. Το ρεκόρ πόντων του για εκείνη την χρονιά ήταν οι 41 που πέτυχε στη νίκη της Σιένα κατά της Φενέρμπαχτσε Ούλκερ με 98-92, στις 4 Ιανουαρίου 2013, το οποίο τον ώθησε να αναδειχθεί MVP της Ευρωλίγκα για τον πρώτο μήνα του 2013.
Το καλοκαίρι του 2013, υπέγραψε στους Ντόνγκουαν Λέοπαρντς από την Κίνα, σκοράροντας 74 πόντους στη νίκη κατά των Σίτσουαν Μπλού Γουέιλς με 137-135, στις 27 Δεκεμβρίου 2013. Τον Μάιο του 2014, ανανέωσε το συμβόλαιο του με την κινέζικη ομάδα για τρία ακόμη χρόνια.
Μετά από ένα σύντομο πέρασμα από την τουρκική Μπεσίκτας το 2016, επέστρεψε στο ΝΒΑ υπογράφοντας συμβόλαιο στους Χιούστον Ρόκετς στις 23 Σεπτεμβρίου 2016. Στις 5 Γενάρη 2018 έφυγε από τους Ρόκετς.
Στις 22 Φεβρουαρίου 2018, ανακοινώθηκε από τον Ολυμπιακό.
Στις 2 Ιανουαρίου 2020, ανακοινώθηκε από τον ΠΑΟΚ.
Πηγές
Κατηγορία:Αμερικανοί καλαθοσφαιριστές Κατηγορία:Καλαθοσφαιριστές Άρη Κατηγορία:Καλαθοσφαιριστές Άλμπα Βερολίνου‎‎‎ Κατηγορία:Καλαθοσφαιριστές Σακραμέντο Κινγκς‎‎ Κατηγορία:Καλαθοσφαιριστές Μινεσότα Τίμπεργουλβς‎‎ Κατηγορία:Καλαθοσφαιριστές Νιου Ορλίνς Πέλικανς‎‎‎ Κατηγορία:Καλαθοσφαιριστές Λος Άντζελες Κλίπερς‎ Κατηγορία:Καλαθοσφαιριστές Ασέκο Γκντίνια‎‎‎ Κατηγορία:Καλαθοσφαιριστές Όλντενμπουργκ‎‎‎ Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Σεντσέν Αβιέιτορς Κατηγορία:Καλαθοσφαιριστές ΠΑΟΚ Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές ελληνικών συλλόγων‎‎‎ Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές ιταλικών συλλόγων‎‎‎ Κατηγορία:Καλαθοσφαιριστές Λέγκα Μπάσκετ Σέριε Α Κατηγορία:Καλαθοσφαιριστές κινεζικών συλλόγων‎‎‎‎ Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές του NBA
Νικόλαος Γούσιος
Ο Νικόλαος Γούσιος ήταν Μακεδονομάχος, οπλαρχηγός και δάσκαλος.
Βιογραφικά στοιχεία
Γεννήθηκε στα τέλη του 19ου αιώνα στο Ντεμίρ Ισσάρ (σημ. Σιδηρόκαστρο) της Μακεδονίας, τότε τμήμα της Οθωμανικής αυτοκρατορίας. Συγκρότησε ένοπλη ομάδα που έδρασε έως το 1906 στην περιοχή Σιντικής, Σερρών και Πετριτσίου. Από το 1906 έως και το 1907, συνεργάστηκε με τα σώματα των Δούκα Γαϊτατζή και Στέργιου Βλάχβεη, ως επικεφαλής δικής του ομάδας. Πήρε μέρος σε πολλές επιχειρήσεις εναντίον Βουλγαρικών σωμάτων που δρούσαν στην περιοχή. Μετά το 1908 τοποθετήθηκε ως δάσκαλος στο Ελληνικό σχολείο του Σταρτσόβου, έχοντας ως αποστολή την ενημέρωση για τις κινήσεις των Βουλγάρων στην περιοχή. Φυλακίστηκε πολλές φορές από τις Οθωμανικές αρχές για τη δράση του. Με το ξέσπασμα του Α΄ Βαλκανικού Πολέμου, έσπευσε να καταταχθεί ως εθελοντής.
Πάπας Αδριανός ΣΤ΄
Ο Πάπας Αδριανός ΣΤ΄ (κοσμικό όνομα Adriaan Florenszoon Boeyens, * Ουτρέχτη, 2 Μαρτίου 1459 – Ρώμη, 14 Σεπτεμβρίου 1523), ήταν ο 218ος Πάπας της Ρωμαιοκαθολικής εκκλησίας από το 1522 ως το θάνατό του.
Βιογραφία
Γεννήθηκε στην Ουτρέχτη και σπούδασε στους Μοναχούς της Κοινής Ζωής στο Ζβόλε ή στο Ντέβεντερ. Στο Λέουβεν έκανε σπουδές πάνω στη φιλοσοφία, στη θεολογία και στο Κανονικό Δίκαιο, κι έγινε έτσι καθηγητής θεολογίας το 1491, διάκονος στον Άγιο Πέτρο και αναπληρωτής καγκελάριος του πανεπιστημίου. Το 1507 ορίστηκε παιδαγωγός του εφτάχρονου εγγονού του Μαξιμιλιανού Α΄ της Αγίας Ρωμαϊκής Αυτοκρατορίας (του μελλοντικού αυτοκράτορα Καρόλου Ε΄). Το 1515 στέλνεται σε διπλωματική αποστολή στην Ισπανία, ο Κάρολος του εξασφαλίζει την κάθεδρα της Τορτόσα, και στις 14 Νοεμβρίου 1516 τον ορίζει ηγούμενο ιεροεξεταστή στην Αραγωνία.
Ενώ ο Κάρολος ήταν ακόμη ανήλικος, ο Αδριανός συνεργαζόταν με τον καρδινάλιο Jimenes στη διακυβέρνηση της Ισπανίας. Με το θάνατο του καρδιναλίου ο Αδριανός επιλέγεται, στις 14 Αυγούστου 1518, ηγούμενος των ενωμένων ιεροεξεταστών στην Καστίλη και στην Αραγωνία, ρόλος που θα κρατήσει ως την αναχώρησή του από την Ταρραγόνα, για τη Ρώμη, στις 14 Αυγούστου 1522. Όπως και να'χει ήταν πολύ αδύναμος για να διαχειριστεί τις αυθαιρεσίες, τις οποίες ο Jimenes μπορούσε εύκολα να ελέγξει.
Το 1517 ο Πάπας Λέων Ι΄ τον ανακήρυξε πρεσβύτερο καρδινάλιο με τον τίτλο των Αγίων Ιωάννη και Παύλου. Όταν το 1520 ο Κάρολος Ε΄ αναχώρησε για τις Κάτω Χώρες άφησε τον Αδριανό ως αντιβασιλέα στην Ισπανία.
Στους Ιταλούς φαινόταν ένας ξένος σχολαστικός καθηγητής, ο οποίος δεν είχε κανένα ενδιαφέρον για την κλασική αρχαιότητα, αφού μεταξύ άλλων είχε μειώσει το μισθό των καλλιτεχνών. Μουσικοί όπως ο Καρπέντρας, ο συνθέτης και τραγουδιστής από την Αβινιόν που ήταν μαέστρος στο παρεκκλήσι του Λέοντα Ι΄, εγκατέλειψε τη Ρώμη λόγω της αδιαφορίας και της αποστροφής του Αδριανού προς την τέχνη. Ως και η Καπέλα Σιξτίνα με τις διάσημες τοιχογραφίες του Μιχαήλ ΄Αγγελου και των άλλων καλλιτεχνών κινδύνευσε να καταστραφεί από την εχθρότητα του Αδριανού προς την τέχνη. Μα και η προσπάθειά του να ενώσει τους χριστιανούς πρίγκιπες για ένα πόλεμο ενάντια στην Οθωμανική Αυτοκρατορία, ήταν μια αποτυχία. Τον Αύγουστο του 1523 αναγκάστηκε να συνάψει συμμαχία με την Αγία Ρωμαϊκή Αυτοκρατορία, την Αγγλία και τη Δημοκρατία της Βενετίας ενάντια στη Γαλλία, ενώ ήδη το Δεκέμβρη του 1522 ο σουλτάνος Σουλεϊμάν Α΄ ο Μεγαλοπρεπής είχε καταλάβει τη Ρόδο.
Ως προς τη διαχείριση της εξέγερσης των Προτεσταντών στη Γερμανία, ο Αδριανός δεν αξιολόγησε σωστά τη σημαντικότητα της κατάστασης. Ο πρώην καθηγητής και ηγούμενος ιεροεξεταστής, ήταν σταθερά αντίθετος στην αλλαγή οποιουδήποτε δόγματος, και έτσι ζήτησε να τιμωρηθεί ο Λούθηρος ως αιρετικός.
Η δήλωση του σε ένα από τα έργα του, ότι Πάπας μπορεί να κάνει λάθος σε ζητήματα πίστεως (haeresim per suam determinationem aut Decretalem asserendo) προσέλκυσε την προσοχή πολλών. Οι Καθολικοί πιστεύουν ότι πρόκειται για μία προσωπική άποψη, κι όχι για μία δήλωση Ex Cathedra (εκ της Καθέδρας), κι άρα δεν έρχεται σε ρήξη με το αλάθητο του Πάπα, ενώ υπάρχουν άλλοι που υποστηρίζουν ότι ο όρος "Ex Cathedra" χρησιμοποιείται μόνο από τον 19ο αιώνα. Ο Πάπας Αδριάνος ΣΤ΄ πέθανε στις 14 Σεπτεμβρίου 1523, μετά από μία σύντομη περίοδο στο θρόνο του Αποστόλου Πέτρου.
Ο Αδριανός ΣΤ΄ ήταν ο τελευταίος μη Ιταλός Πάπας μέχρι την εκλογή του πάπα Ιωάννη Παύλου Β΄ το 1978, και ο τελευταίος Πάπας της Αγίας Ρωμαϊκής Αυτοκρατορίας.
Κατηγορία:Πάπες Κατηγορία:Ολλανδοί Πάπες Κατηγορία:Γερμανοί Πάπες Κατηγορία:Πάπες 16ου αιώνα
Αλφρέδο Κράους
thumb|245px|Αναμνηστική πλάκα στο σπίτι που γεννήθηκε ο Α. Κράους στην οδό Calle de Colón του Λας Πάλμας των Κανάριων Νήσων Ο Αλφρέδο Κράους Τρουχίγιο (Alfredo Kraus Trujillo, 24 Νοεμβρίου 1927 – 10 Σεπτεμβρίου 1999), γνωστός επαγγελματικά διεθνώς ως Αλφρέντο Κράους, ήταν διακεκριμένος Ισπανός τενόρος αυστριακής καταγωγής, γνωστός για την ερμηνεία ρόλων μπελ κάντο της όπερας. Ο Κράους θεωρείτο επίσης εξέχοντας ερμηνευτής του ρόλου του Βερθέρου στην ομώνυμη όπερα του Μασνέ, και ιδίως της περίφημης άριάς της «Pourquoi me réveiller?»
Σταδιοδρομία
Αφού πρώτα εξάσκησε την τεχνική του τραγουδώντας ισπανικές θαρθουέλες στη Μαδρίτη και τη Βαρκελώνη, ο Κράους ερμήνευσε για πρώτη φορά επαγγελματικά στην καθεαυτό όπερα το 1956, τραγουδώντας στο Κάιρο τον ρόλο του Δούκα στον Ριγκολέττο, που έμελλε να καταστεί ένας από τους ρόλους που τον χαρακτήρισαν. Το 1958 ερμήνευσε τον ρόλο του Αλφρέδου στην Τραβιάτα, στο Εθνικό Θέατρο του Σάου Κάρλους της Λισαβόνας, με τη Μαρία Κάλλας στον πρωταγωνιστικό ρόλο, μια παράσταση της οποίας ζωντανή ηχογράφηση κυκλοφόρησε αργότερα.
Ο Κράους εμφανίσθηκε για πρώτη φορά στον «ναό της όπερας», τη Σκάλα του Μιλάνου, στον ρόλο του Ελβίνο στην Υπνοβάτιδα το 1960. Στις ΗΠΑ εμφανίσθηκε για πρώτη φορά στη Λυρική Όπερσ του Σικάγου το 1962 και στη «Μετροπόλιταν» της Νέας Υόρκης το 1966 στον Ριγκολέττο, τον ρόλο που ερμήνευσε και στην τελευταία εμφάνισή του εκεί, το 1994.
Μετά το 1970 ο Κράους επεξέτεινε το ρεπερτόριό του σε περισσότερες ιταλικές όπερες, όπως τις Λουκρητία Βοργία, Η κόρη του συντάγματος, Δον Πασκουάλε και Φαβορίτα του Ντονιτσέττι, αλλά και σε γαλλικές όπερες, όπως τις Ρωμαίος και Ιουλιέτα, Τα Παραμύθια του Χόφμαν, Φάουστ και Λακμέ, ενώ συνέχισε να ερμηνεύει και τους ρόλους που τον χαρακτήριζαν. Επίσης ηχογράφησε μερικές γαλλικές όπερες που παίζονταν σπανίως, όπως τις Η ωραία κόρη του Περθ, Αλιείς μαργαριταριών (αμφότερες του Ζoρζ Μπιζέ) και Η μουγκή του Πόρτιτσι του Ωμπέρ.
Ο Κράους κατέληξε να ταυτίζεται με ρόλους «λυρικού τενόρου», όπως αυτούς του Βέρθερου, του Φάουστ, του Ντον Οττάβιο (από τον Ντον Τζοβάννι), του Νεμορίνο (από Το ελιξίριο του έρωτα) και του Αρτούρο (από τους Πουριτανούς). Ωστόσο, ήταν γνωστός και για τις ερμηνείες του στα ισπανικά, με πολλούς κλασικούς ρόλους από το ρεπερτόριο της θαρθουέλας, τους οποίους συνέχισε να ερμηνεύει ζωντανά σε σκηνές της Ισπανίας μέχρι το τέλος της σταδιοδρομίας του. Πολλούς από αυτούς ηχογράφησε για λογαριασμό της ισπανικής θυγατρικής της EMI, αλλά και της δικής του εταιρείας, της «Carillon».
Το 1991 ο Κράους τιμήθηκε με το Βραβείο της Πριγκίπισσας των Αστουριών. Το 1997 η γενέτειρά του πόλη Λας Πάλμας ντε Γκραν Κανάρια εγκαινίασε το μέγαρο μουσικής «Alfredo Kraus Auditorium» ονομάζοντάς το έτσι προς τιμή του.
Τεχνική
Χάρη στην τεχνική του, με την προσεκτική χρήση των φωνητικών του οργάνων, ο Κράους μπόρεσε να τραγουδά στη σκηνή μέχρι τις αρχές της όγδοης δεκαετίας της ζωής του. Είχε σπουδάσει αυτή τη φωνητική τεχνική στο Μιλάνο, με δασκάλα την Ισπανίδα Μερθέδες Γιόπαρτ.
Ο Κράους ξεχώριζε για την εξαιρετικά εκλεπτυσμένη μουσικότητα των ερμηνειών του, η οποία συνοδευόταν από τη φαινομενική απουσία προσπάθειας να «πιάνει» τις υψηλές νότες. Ως αποτέλεσμα, πολλοί ειδήμονες της όπερας τον θεωρούσαν και τον θεωρούν έναν από τους καλύτερους τενόρους του β΄ μισού του 20ού αιώνα. Θαυμαζόταν επίσης για τη μουσική του καλλιέργεια και τον πλήρη σεβασμό του για την τέχνη του: Η πρώτη του προτεραιότητα ήταν η ακεραιότητα της καλλιτεχνικής του ερμηνείας μιας άριας, παρά η επίδειξη του εκπληκτικού φωνητικού του εύρους και της άριστης τεχνικής του.
Προσωπικά και θάνατος
Ο θάνατος της συζύγου του το 1997 επηρέασε τον Κράους τόσο, ώστε σταμάτησε να τραγουδά επί ένα οκτάμηνο. Ως άνθρωπος με υπερηφάνεια και ισχυρή θέληση, ωστόσο, επέστρεψε τελικώς στη σκηνή, καθώς και στη διδασκαλία φωνής στη Σχολή Μουσικής Βασίλισσα Σοφία στη Μαδρίτη. Είπε τότε: «Δεν έχω τη θέληση να τραγουδήσω, αλλά πρέπει να το κάνω επειδή, κατά κάποιον τρόπο, είναι ένα σημάδι ότι έχω ξεπεράσει την τραγωδία. Το τραγούδι είναι μια μορφή αναγνωρίσεως του ότι είμαι ζωντανός.»
Ο Αλφρέδο Κράους απεβίωσε στη Μαδρίτη σε ηλικία 71 ετών, μετά από μακρά ασθένεια.
Εξωτερικοί σύνδεσμοι
Κατηγορία:Τενόροι Κατηγορία:Ισπανοί τραγουδιστές όπερας
Νίκος Βέλμος
Ο Νίκος Βέλμος (1890 -1930) ήταν Έλληνα ς ηθοποιός, λογοτέχνη ς, ζωγράφος, εκδότης περιοδικού και ιδρυτής αίθουσας τέχνης. Το έργο και οι ιδέες του υπήρξαν ένα πρωτότυπο κράμα επαναστατικότητας, αναρχίας, σοσιαλισμού, χριστιανισμού και ελληνικής πρωτοπορίας.
Βιογραφία
Το πραγματικό του όνομα ήταν Νίκος Βογιατζάκης. Γεννήθηκε το 1890 στην Πλάκα από φτωχούς γονείς. Πρωτοεμφανίστηκε στο θέατρο με τη Μαρίκα Κοτοπούλη σε ηλικία δεκαέξι ετών και στη συνέχεια στο Βασιλικό Θέατρο με σκηνοθέτη το Θωμά Οικονόμου. Στα Νοεμβριανά του 1916 συνελήφθη και κρατήθηκε στις Φυλακές Αβέρωφ. Συνεργάστηκε με τον Δημήτρη Ροντήρη στο περιοδικό Παρασκήνιο. Το 1926 μετατρέπει το σπίτι του σε Άσυλο Τέχνης που αποτέλεσε χώρο εκθέσεων για πολλούς σημαντικούς νεοέλληνες ζωγράφους, ανάμεσα τους και το 16χρονο τότε Γιάννη Τσαρούχη. Από τις 25 Δεκεμβρίου 1926 αρχίζει να εκδίδει το περιοδικό Φραγκέλιο (sic) που πρόσφερε πολλά στην πνευματική ζωή της Αθήνας της εποχής του και μέσα από το οποίο ασκεί και έντονη κριτική. Συνεργάτες του είναι ο Στρατής Δούκας, ο Φώτης Κόντογλου, ο Γιαννούλης Χαλεπάς, ο Αναστάσιος Δρίβας, ο Τάκης Παπατσώνης, η Γαλάτεια Καζαντζάκη, ο Τεύκρος Ανθίας κ.ά. Αρχικά κυκλοφορεί ως τετρασέλιδη εβδομαδιαία εφημερίδα ενώ από το 1928 μετατρέπεται σε μηνιαίο δεκαεξασέλιδο. Η έκδοση του λήγει την άνοιξη του 1929. Παράλληλα εκδίδει και το περιοδικό Φύλλα Τέχνης.
Στη λογοτεχνία εμφανίστηκε με το πεζό Ερωτόπαθος τραγουδιστής το 1910. Υπήρξε μεγάλος θαυμαστής του Σαίξπηρ του οποίου το έργο Αντώνιος και Κλεοπάτρα διασκεύασε σε πεζό λόγο σε συνεργασία με το Στρατή Δούκα. Έγραψε ακόμα ποίηση καθώς και μελέτες. Παράλληλα ασχολήθηκε και με τη ζωγραφική ως αυτοδίδακτος.
Στις 5 Ιουλίου του 1930 πέθανε ξαφνικά. Οι αιτίες του θανάτου του δεν είναι απόλυτα σαφείς. Αν και στη γνωμοδότηση του γιατρού που τον εξέτασε, αναφέρεται ως αιτία θανάτου "καρδιακό νόσημα", είναι πιθανό να πέθανε από τις συνέπειες του Δάγκειου πυρετού, από τον οποίο είχε προσβληθεί λίγο καιρό νωρίτερα.
Ο συγγραφέας Στρατής Δούκας έγραψε για τον στενό του φίλο και συνεργάτη: ''Ο πιο ιδιότυπος απ'όλους τους φίλους μου, έξω απ'τα κοινά μέτρα. Δεν τον συνελάμβανες με τη λογική παρά μόνο με τη φαντασία· σ'αυτή αποτείνονταν. Η υπερβολή του πάθους του, έδειχνε την κρητική καταγωγή του. Από τη γενιά του πατέρα του, Βογιατζάκης, απ'τη μητέρα του Μαρτιμιανάκης. Το "Βέλμος" που το πήρε απ'αυτόν όλη η οικογένειά του ήταν ψευδώνυμο. Όπως μου ομολόγησε κάποτε ο ίδιος το πήρε απ'το Ουίλιαμς, το ονομαστικό του Σαίξπηρ, που στάθηκε ο φανατικός λάτρης του, τόσο που δεν ανεχόταν ούτε τους αρχαίους, παρά μονάχα στα τελευταία του, όταν η Κοτοπούλη, που σαν ηθοποιός που ήταν συγχρόνως, του ανέθετε το ρόλο του εξάρχοντος του χορού ή εξαγγέλου στις ελληνικές τραγωδίες, για το πλαστικό του παράστημα και την λαμπρή του απαγγελία. Γιατί εκτός από το λογοτεχνικό του έργο υπήρξε και ηθοποιός, μαθητής του μεγάλου δασκάλου του, Θωμά Οικονόμου, που του χρωστά εξολοκλήρου και την πνευματική του κατάρτιση, αφού δεν είχε φοιτήσει ούτε στο δημοτικό!''
Εξωτερικοί σύνδεσμοι
Κατηγορία:Νεοέλληνες λογοτέχνες Κατηγορία:Έλληνες δημοσιογράφοι Κατηγορία:Έλληνες ζωγράφοι Κατηγορία:Έλληνες άνδρες ηθοποιοί θεάτρου
Βέλιμιρ Ζάετς
Ο Βέλιμιρ Ζάετς (Velimir Zajec, γεννήθηκε 12 Φεβρουαρίου 1956) είναι πρώην Γιουγκοσλάβος (από την Κροατία) διεθνής ποδοσφαιριστής. Από τους καλύτερους κεντρικούς αμυντικούς της εποχής του, έκανε επιτυχημένη καριέρα στη χώρα του και στην Ελλάδα.
Καριέρα ποδοσφαιριστή
Μετά από μια σπουδαία καριέρα 10 ετών στη Διναμό Ζάγκρεμπ (1 πρωτάθλημα και 2 κύπελλα) μεταγράφηκε στον Παναθηναϊκό.
Με την ομάδα του ΠΑΟ αγωνίστηκε για 4 χρόνια και αποτέλεσε βασικό στέλεχος συνθέτοντας μαζί με τον Χουάν Ραμόν Ρότσα ένα αποδοτικότατο κεντρικό δίδυμο που έδωσε στον Παναθηναϊκό τη βοήθεια να φτάσει έως τους 4 του Κυπέλλου πρωταθλητριών Ευρώπης το 1985 για να αποκλειστεί από τη Λίβερπουλ ενώ συμμετείχε επίσης και στον προημιτελικό του Κυπέλλου ΟΥΕΦΑ το 1988. Κατέκτησε το πρωτάθλημα Ελλάδος το 1986 και το κύπελλο το 1986 και το 1988.
Εθνική Γιουγκοσλαβίας
Σημαντική ήταν και η προσφορά του στην Εθνική Γιουγκοσλαβίας με την οποία αγωνίστηκε 36 φορές, πολλές από αυτές ως αρχηγός της ομάδας. Συμμετείχε στο Παγκόσμιο Κύπελλο του 1982 και στο Ευρωπαϊκό Πρωτάθλημα Ποδοσφαίρου 1984.
Προπονητής
Μετά την απόσυρσή του ανέλαβε τη θέση του τεχνικού διεθυντή το διάστημα 1989-1991 στη Δυναμό Ζάγκρεμπ, αργότερα ανέλαβε τη θέση του προπονητή του ΠΑΟ τη σεζόν 1996-1997 χωρίς επιτυχία. Το 1998 ήταν προπονητής της Δυναμό Ζάγκρεμπ και συμμετείχε στο τσάμπιονς Λιγκ.
Το 2004 κατέκτησε το πρωτάθλημα Ελλάδας ως τεχνικός διευθυντής του ΠΑΟ και αμέσως μετά πήρε την αντίστοιχη θέση στην Πόρτσμουθ.
Εξωτερικοί σύνδεσμοι
Κατηγορία:Κροάτες ποδοσφαιριστές Κατηγορία:Γιουγκοσλάβοι ποδοσφαιριστές Κατηγορία:Κροάτες προπονητές ποδοσφαίρου Κατηγορία:Ποδοσφαιριστές Παναθηναϊκού Κατηγορία:Παράγοντες ΠΑΟ Κατηγορία:Προπονητές ποδοσφαίρου Παναθηναϊκού Κατηγορία:Αμυντικοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Παγκοσμίου Κυπέλλου 1982 Κατηγορία:Ποδοσφαιριστές Ευρωπαϊκού Πρωταθλήματος 1984 Κατηγορία:Ποδοσφαιριστές Εθνικής Γιουγκοσλαβίας Κατηγορία:Ποδοσφαιριστές Ντιναμό Ζάγκρεμπ Κατηγορία:Προπονητές ποδοσφαίρου Πόρτσμουθ ΦΚ Κατηγορία:Προπονητές ποδοσφαίρου Ντιναμό Ζάγκρεμπ
Μάικ Ουΐλκινσον
Ο Μάικ Ουΐλκινσον, γεννημένος στις 1 Οκτωβρίου 1981 στο Μπλου Μάουντς του Ουισκόνσιν, είναι Αμερικανός πρώην καλαθοσφαιριστής, ο οποίος αγωνιζόταν στη θέση του πάουερ φόργουορντ.
Καριέρα
Ο Ουΐλκινσον φοίτησε στο λύκειο Ουισκόνσιν Χάιτς και κατά το τελευταίο του έτος αναδείχθηκε αθλητής της χρονιάς για την πολιτεία του Ουισκόνσιν. Στη συνέχεια, σπούδασε στο πανεπιστήμιο του Ουισκόνσιν από το 2001 μέχρι το 2005, έχοντας μέσο όρο 14,3 πόντους.
Μετά το τέλος της κολεγιακής του καριέρας, υπέγραψε στον Άρη Θεσσαλονίκης, με τον οποίο κατέκτησε την τρίτη θέση του ελληνικού πρωταθλήματος για δύο συνεχόμενες σεζόν, και οδηγώντας την ομάδα στη διοργάνωση της Ευρωλίγκα μετά από δεκαπέντε χρόνια. Επίσης, συμμετείχε στον τελικό του ULEB Cup του 2006, όπου ο Άρης ηττήθηκε από τη ρωσική Ντιναμό Μόσχας με 73-60.
Το καλοκαίρι του 2007, μεταγράφηκε στη Ρωσία και τη Χίμκι, με την οποία είχε μέσους όρους 7,9 πόντων και 4,0 ριμπάουντ σε τριάντα αγώνες πρωταθλήματος. Την επόμενη χρονιά, οι επιδόσεις του μειώθηκαν με αποτέλεσμα το 2009-10 να υπογράψει στην τουρκική Γαλατάσαραϊ, με την οποία είχε 13,8 πόντους και 6,7 ριμπάουντ.
Ακολούθησε η συνεργασία του με τη Λοκομοτίβ Κουμπάν, ενώ από το 2011 ως το 2013 φόρεσε τη φανέλα της Ούνικς Καζάν, με την οποία είχε 8,4 πόντους σε δώδεκα παιχνίδια της Ευρωλίγκα το 2012 και 7,0 πόντους σε οκτώ παιχνίδια για το Eurocup το 2013.
Το 2014, υπέγραψε στη Λέφσκι Σόφιας στη Βουλγαρία για το δεύτερο μισό της σεζόν 2013-14. Έκτοτε, δεν έχει αγωνιστεί σε κάποιο πρωτάθλημα, ενώ έχει παίξει στην εθνική ομάδας Βόρεια Μακεδονίας, έχοντας λάβει την υπηκοότητα για να αγωνιστεί ως κοινοτικός.
Πηγές
Κατηγορία:Αμερικανοί καλαθοσφαιριστές Κατηγορία:Καλαθοσφαιριστές Άρη Κατηγορία:Καλαθοσφαιριστές Χίμκι‎‎ Κατηγορία:Καλαθοσφαιριστές Γαλατασαράι‎‎ Κατηγορία:Καλαθοσφαιριστές Λοκομοτίβ Κουμπάν‎ Κατηγορία:Καλαθοσφαιριστές Ούνικς Καζάν‎‎ Κατηγορία:Καλαθοσφαιριστές βουλγαρικών συλλόγων
Τζος Πάουελ
Ο Τζος Πάουελ (Τσάρλεστον (Νότια Καρολίνα), 25 Ιανουαρίου 1983) είναι Αμερικάνος πρώην επαγγελματίας καλαθοσφαιριστής. Έχει ύψος 2,06 μ. και αγωνιζόταν τόσο ως πάουερ φόργουορντ όσο και ως σέντερ.
Κολλεγιακή σταδιοδρομία
Ο Τζος Πάουελ τελείωσε το λύκειο του Ρίβερντειλ το 2001 κι έπειτα εισήχθη στο Κολλέγιο NC State με την κολλεγιακή ομάδα του οποίου, την Νορθ Καρολάινα Στέιτ Γουλφπακ, αγωνίστηκε στο κολλεγιακό πρωτάθλημα.
Από το Πανεπιστήμιο της Καρολίνα αποφοίτησε το 2003, σε ηλικία 20 ετών.
Το 2003 συμμετείχε στα Ντραφτ του ΝΒΑ χωρίς ωστόσο να καταφέρει να εντυπωσιάσει, με αποτέλεσμα να μην εξασφαλίσει κάποιο συμβόλαιο με ομάδα του ΝΒΑ.
Επαγγελματική σταδιοδρομία
Μετά την ανεπιτυχή του προσπάθεια να εξασφαλίσει κάποιο συμβόλαιο σε ομάδα του ΝΒΑ μέσω του Ντραφτ, ο Πάουελ αποφάσισε να αφήσει την Αμερική και να αναζητήσει αλλού τον πρώτο σταθμό της επαγγελματικής του καριέρας. Τελικώς, κατέληξε στη Ρωσία και συγκεκριμένα στη Λοκομοτίβ Ροστόφ.
Λίγο καιρό αργότερα άφησε τη Ρωσία και ταξίδεψε στην Ιταλία για λογαριασμό της Σκαφάτι Μπάσκετ, στην οποία παρέμεινε για λίγους μόνο μήνες. Το 2005, μετά από ένα σύντομο πέρασμά του στη Σάουθερν Κρέσεντ Λάιτνινγκ (WBA) έκανε το όνειρό του πραγματικότητα και εξασφάλισε συμβόλαιο με ομάδα του ΝΒΑ και συγκεκριμένα τους Ντάλας Μάβερικς. Λίγο καιρό μετά την υπογραφή του συμβολαίου του με την ομάδα του Ντάλας δόθηκε δανεικός για λίγους μήνες στους Φορτ Γουόρθ Φλάιερς (D-League).
Το 2006, ο Πάουελ υπέγραψε επαγγελματικό συμβόλαιο συνεργασίας με τους Ιντιάνα Πέισερς, στους οποίους ωστόσο παρέμεινε για λίγους μόνο μήνες μιας και στις αρχές του 2007 μετεγγράφη στους Γκόλντεν Στέιτ Γουόριορς, έταιρη ομάδα του ΝΒΑ.
Την περίοδο 2007-08, ο Τζος Πάουελ αγωνίστηκε με τη φανέλα των Λος Άντζελες Κλίπερς.
Στις 14 Αυγούστου του 2008, ο Τζος Πάουελ πήρε μεταγραφή για την έταιρη ομάδα του Λος Άντζελες, τους Λος Άντζελες Λέικερς, με τους οποίους κατέκτησε δύο πρωταθλήματα ΝΒΑ σε ισάριθμα χρόνια παρουσίας του στην ομάδα.
Στις 26 Ιουλίου του 2010, ο Πάουελ υπέγραψε μονοετές συμβόλαιο με τους Ατλάντα Χοκς.
Από το καλοκαίρι του 2011 μέχρι και τα τέλη του 2012, ο Τζος Πάουελ είχε ένα γρήγορο πέρασμα από τους Λιαόνινγκ Ντάινοσορς (Κίνα), τη Νιουσατέλ Μπάσκετ (Ελβετία) αλλά και τη Μπρούχος Ντε Γκουαγιάμα (Πουέρτο Ρίκο).
Το Νοέμβριο του 2012 και μετά την αποδέσμευσή του από τη Μπρούχος Ντε Γκουαγιάμα, ο Τζος Πάουελ υπέγραψε εξάμηνο συμβόλαιο με τον Ολυμπιακό Πειραιώς, με τον οποίο μάλιστα κατάφερε να κατακτήσει την Ευρωλίγκα της σεζόν 2012-13. Μετά το τέλος της σεζόν 2012-13, ο Πάουελ αποτέλεσε παρελθόν από το σύλλογο του Πειραιά.
Στις 30 Σεπτεμβρίου του 2013, ο Πάουελ μετεγγράφη στους Νιου Γιορκ Νικς, ωστόσο αποδεσμεύτηκε από την ομάδα σχεδόν ένα μήνα μετά. Στη συνέχεια επέστρεψε στην Κίνα αυτή τη φορά για λογαριασμό των Γκουάνγκντονγκ Σάουθερν Τάιγκερς, ενώ στη συνέχεια ταξίδεψε με προορισμό τις Φιλιππίνες και συγκεκριμένα τη Μπαρανγκάι Σαν Μιγκέλ.
Το 2014 και για ένα διάστημα, ο Τζος Πάουελ αγωνίστηκε με τη φανέλα των Χιούστον Ρόκετς.
Πηγές
Κατηγορία:Αμερικανοί καλαθοσφαιριστές Κατηγορία:Πάουερ φόργουορντ Κατηγορία:Σέντερ Κατηγορία:Καλαθοσφαιριστές Λοκομοτίβ Κουμπάν Κατηγορία:Καλαθοσφαιριστές Ντάλας Μάβερικς Κατηγορία:Καλαθοσφαιριστές Ιντιάνα Πέισερς Κατηγορία:Καλαθοσφαιριστές Γκόλντεν Στέιτ Ουόριορς Κατηγορία:Καλαθοσφαιριστές Λος Άντζελες Κλίπερς Κατηγορία:Καλαθοσφαιριστές Λος Άντζελες Λέικερς Κατηγορία:Καλαθοσφαιριστές Ατλάντα Χοκς Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Χιούστον Ρόκετς Κατηγορία:Καλαθοσφαιριστές Γκουανγκντόνγκ Σάουθερν Τάιγκερς Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές Σκαφάτι Μπάσκετ Κατηγορία:Καλαθοσφαιριστές του NBA Κατηγορία:Καλαθοσφαιριστές κινεζικών συλλόγων Κατηγορία:Καλαθοσφαιριστές πορτορικανικών συλλόγων Κατηγορία:Καλαθοσφαίριση στις Φιλιππίνες Κατηγορία:Καλαθοσφαιριστές ελληνικών συλλόγων Κατηγορία:Ξένοι καλαθοσφαιριστές στην Ελλάδα
ΙΒ΄ Κοινοβουλευτική Περίοδος (Κύπρος)
Η ΙΒ΄ Κοινοβουλευτική Περίοδος αποτελεί τη δωδέκατη περίοδο της Βουλής των Αντιπροσώπων της Κύπρου. Ξεκίνησε την 1 Ιουνίου 2021 και αναμένεται να ολοκληρωθεί στις 31 Μαΐου 2026. Η σύνθεση της Βουλής των Αντιπροσώπων για την ΙΒ΄ Κοινοβουλευτική Περίοδο προέκυψε μέσω των Βουλευτικών Εκλογών του 2021.
Εκλογή προέδρου της Βουλής
Στην πρώτη συνεδρία της Βουλής των Αντιπροσώπων κατά την ΙB΄ Κοινοβουλευτική Περίοδο (10 Ιουνίου 2021), έγινε εκλογή για την ανακήρυξη του προέδρου του σώματος. Προεδρεύων του σώματος ήταν ο πρεσβύτερος των βουλευτών Ζαχαρίας Κουλίας. Οι υποψηφιότητες υπεβλήθησαν αντιστρόφως ανάλογα με τη δύναμη των κομμάτων. Η κάθε υποψηφιότητα τέθηκε σε ψηφοφορία κατά τρόπο αντιστρόφως ανάλογο της δύναμης εκάστου εν τη Βουλή πολιτικού κόμματος, αρχίζοντας από τον υποψήφιο του μικρότερου κόμματος.
Υποψηφιότητα έθεσαν οι βουλευτές:
Για την εκλογή του προέδρου της Βουλής χρειάστηκαν δύο ψηφοφορίες. Και στις δύο ψηφοφορίες κάθε βουλευτής μπορούσε να ψηφίσει για κάθε υποψήφιο και όχι μόνο έναν.. Για να εκλεγεί κάποιος υποψήφιος στην πρώτη ψηφοφορία απαιτείτο να ξεπεράσει το 50% των ψήφων, δηλαδή να πάρει τουλάχιστον 29 ψήφους. Στην πρώτη ψηφοφορία κανένας υποψήφιος δεν συγκέντρωσε πάνω από το 50% των ψήφων. Για να εκλεγόταν κάποιος υποψήφιος στη δεύτερη ψηφοφορία απαιτείτο να συγκεντρώσει τα 2/5 των ψήφων, δηλαδή να πάρει 22 ψήφους. Πρόεδρος της Βουλής των Αντιπροσώπων για την ΙB΄ Κοινοβουλευτική Περίοδο αναδείχθηκε η Αννίτα Δημητρίου.
Ο πίνακας που ακολουθεί παρουσιάζει τα αποτελέσματα των ψηφοφοριών.
Σύνθεση βουλής
Ο πίνακας που ακολουθεί παρουσιάζει την κατανομή των 56 εδρών της βουλής ανά κόμμα και εκλογική περιφέρεια όπως προέκυψε με βάση τα αποτελέσματα των βουλευτικών εκλογών του 2021 και όπως είναι σήμερα μετά από αλλαγές που προήλθαν (διαγραφή βουλευτή από κοινοβουλευτική ομάδα).
Σημερινή σύνθεση
Ο πίνακας που ακολουθεί παρουσιάζει σε αλφαβητική σειρά τους βουλευτές της Βουλής των Αντιπροσώπων κατά την ΙΒ΄ Κοινοβουλευτική Περίοδο.
Σημειώσεις: 1 Στις 7 Οκτωβρίου, ο πρόεδρος του ΕΛΑΜ, Χρίστος Χρίστου, με επιστολή τους προς την Πρόεδρο της Βουλής των Αντιπροσώπων ανακοίνωσε τη διαγραφή του Ανδρέα Θεμιστοκλέους από το ΕΛΑΜ, ο οποίος συνέχισε ως ανεξάρτητος.
Δημοσθένης Βαλαβάνης
Ο Δημοσθένης Βαλαβάνης (1824-1854) ήταν Έλληνας ποιητής της Α' Αθηναϊκής Σχολής.
Βιογραφία
Ο Δημοσθένης Βαλαβάνης γεννήθηκε το 1824 στην Καρύταινα της Αρκαδίας. Έμεινε ορφανός όταν ήταν ακόμα παιδί και έμεινε σε συγγενή του στο Ναύπλιο όπου τελείωσε τις εγκύκλιες σπουδές του. Στη συνέχεια γράφτηκε στην Ιατρική σχολή του Εθνικού Πανεπιστημίου στην Αθήνα, ενώ παράλληλα δούλευε για να ζήσει. Διετέλεσε οικονομικός υπάλληλος και έζησε στην επαρχία. Λίγο πριν ολοκληρώσει τις σπουδές του προσβλήθηκε από φυματίωση και πέθανε το 1854.
Έργο
Εξαιτίας της σύντομης ζωής του δεν πρόλαβε να εκδώσει καμιά ποιητική συλλογή. Δημοσίευσε μόνο κάποια ποιήματα σε λογοτεχνικά περιοδικά. Είναι από τους λίγους ρομαντικούς ποιητές που ήταν δίγλωσσοι, δηλαδή έγραψαν και στη δημοτική και στην καθαρεύουσα. Έγραψε ακόμα ένα πεζογράφημα με τίτλο Δυο νύκτες που δημοσιεύτηκε στο περιοδικό Ευτέρπη, καθώς και μια τραγωδία που δε σώζεται (Ο θάνατος του Παπαφλέσσα). Οι μελετητές διακρίνουν στη στιχουργική του την απαρχή μιας δημιουργικής δύναμης, η οποία δεν πρόλαβε να αποδώσει όλους τους καρπούς της.
Πηγές
Κατηγορία:Νεοέλληνες ποιητές Κατηγορία:Α' Αθηναϊκή Σχολή
Τριιωδιούχο βόριο
Το τριιωδίδιο του βορίου ή τριιωδιούχο βόριο είναι μια ανόργανη δυαδική χημική ένωση του βορίου και του ιωδίου με μοριακό τύπο BI3. Έχει μια τριγωνική επίπεδη μοριακή γεωμετρία. Το χημικά καθαρό τριιωδιούχο βόριο, στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση 1 atm, είναι ένα κρυσταλλικό στερεό. Η διηλεκτρική σταθερά του είναι 5,38 και η θερμότητα εξάτμισης του είναι 40,5 kJ/mol.
Εκπυρωτικό σύμπαν
Προέλευση
Το αρχικό εκπυρωτικό μοντέλο εισήχθη από τους Justin Khoury, Burt Ovrut, Paul Steinhardt και Neil Turok το 2001. Ο Steinhardt δημιούργησε το όνομα με βάση την αρχαιοελληνική λέξη ἐκπύρωσις (σημαίνει: ολοκληρωτική καύση, εμπρησμός) που αναφέρεται σε ένα αρχαίο στωικό κοσμολογικό μοντέλο, στο οποίο το σύμπαν παγιδεύεται σε έναν αιώνιο κύκλο πύρινης γέννησης, ψύξης και αναγέννησης. Η θεωρία αντιμετωπίζει το θεμελιώδες ερώτημα που παραμένει αναπάντητο από το πληθωριστικό μοντέλο της Μεγάλης Έκρηξης, "Τι συνέβη πριν από τη Μεγάλη Έκρηξη;" Η εξήγηση, σύμφωνα με την εκπυρωτική θεωρία, είναι ότι η Μεγάλη Έκρηξη ήταν στην πραγματικότητα μια μεγάλη αναπήδηση, μια μετάβαση από μια προηγούμενη εποχή συστολής στη σημερινή εποχή της επέκτασης που παρατηρήται. Τα βασικά γεγονότα που διαμόρφωσαν το σύμπαν μας συνέβησαν πριν από την αναπήδηση και, σε μια κυκλική εκδοχή, το σύμπαν αναπηδά σε τακτά χρονικά διαστήματα.
Τριιωδιούχο βόριο
Μπορεί να παραχθεί με την αντίδραση λιθιοβοριοϋδρίδιου (LiBH4) και ιωδίου, οπότε συμππαράγονται ιωδιούχο λίθιο (LiI), τριιωδιούχο βόριο, υδρογόνο και υδροϊώδιο (HI):
Αναφορές
Κατηγορία:Ανόργανες ενώσεις Κατηγορία:Αλογονίδια Κατηγορία:Ανόργανες ενώσεις βορίου
Εκπυρωτικό σύμπαν
Εφαρμογές της θεωρίας
Τα αρχικά εκπυρωτικά μοντέλα βασίζονταν στη θεωρία χορδών, τις βράνες και τις επιπλέον διαστάσεις, αλλά τα περισσότερα σύγχρονα εκπυρωτικά και κυκλικά μοντέλα χρησιμοποιούν τα ίδια φυσικά συστατικά με τα πληθωριστικά μοντέλα (κβαντικά πεδία που εξελίσσονται στον συνηθισμένο χωροχρόνο). Όπως και η κοσμολογία του Big Bang, η εκπυρωτική θεωρία έχει περιγράψει με ακρίβεια βασικά χαρακτηριστικά του σύμπαντός μας. Προβλέπει ένα ομοιόμορφο, επίπεδο σύμπαν με μοτίβα θερμών σημείων και ψυχρών σημείων, σε συμφωνία με τις παρατηρήσεις της κοσμικής ακτινοβολίας μικροκυμάτων (CMB), παρατηρήσεις που επιβεβαιώθηκαν με μεγαλύτερη ακρίβεια από τα δορυφορικά πειράματα WMAP και Planck. Η παρατήρηση της θεωρείται από καιρό απόδειξη της  Μεγάλης Έκρηξης αλλά οι υποστηρικτές των εκπυρωτικών και κυκλικών θεωριών υποστηρίζουν ότι η κοσμική ακτινοβολία υποβάθρου  είναι επίσης σύμφωνη με μια Μεγάλη Αναπήδηση όπως υποτίθεται σε αυτά τα μοντέλα. Άλλοι ερευνητές υποστηρίζουν ότι τα δεδομένα από τις παρατηρήσεις του διαστημικού τηλεσκοπίου Planck "περιορίζουν σημαντικά τον βιώσιμο χώρο παραμέτρων των εκπυρωτικών/κυκλικών σεναρίων". Η ύπαρξη αρχέγονων βαρυτικών κύματων, στα μοτίβα της κοσμικής ακτινοβολίας υποβάθρου αν παρατηρηθούν ποτέ, μπορούν να βοηθήσουν τους επιστήμονες να διακρίνουν διάφορες θεωρίες σχετικά με την προέλευση του σύμπαντος.Τα Βαρυτικά κύματα ,είναι κυματισμοί της καμπυλότητας του χωροχρονικού συνεχούς, κύματα που παράγονται σύμφωνα με την Γενική Θεωρία της Σχετικότητας του Αϊνστάιν  όταν επιταχύνθουν μάζες όπως στον Ηλεκτρομαγνητισμό η επιτάχυνση ηλεκτρικών φορτίων προκαλεί την εκμπομπή ηλεκτρομαγνητικών κυμάτων  πρόβλεψη του μεγάλου φυσικού Μάξγουελ που ενοποίησε τα ηλεκτρικά - μαγνητικά φαινόμενα.Η ταχύτητα διάδοσης ,των βαρυτικών και ηλεκτρομαγνητικών κυμάτων ,ισούται με την ταχύτητα του φωτός (στο κενό).Τα βαρυτικά κύματα παρατηρήθηκαν και επιβεβαιώθηκαν από το L.I.G.O και VIRGO  το 2016 , παρατηρώντας την ενσωμάτωση αστρικών μελανών οπών.Το επόμενο χρόνο οι επικεφαλής βραβεύτηκαν με το βραβείο Νόμπελ.(Οι Rainer Weiss, Kip Thorne and Barry C. Barish.)